Online Dating for Vietnamese people - Jamaica | VietVibe.com
Vietnamese Singles in Jamaica
Meet Vietnamese Singles > Vietnamese Singles > Jamaica
53 · Montego Bay, Jm
NEW KID ON THE BLOCK LOOKING 4 MY LONG N LASTING SOULMATE Reën die naweek in Wes- en Oos-Kaap verwag | Netwerk24
Reën die naweek in Wes- en Oos-Kaap verwag
Deur Malherbe Nienaber 12 April 2019 18:26
Koel, bewolkte weer met reënbuie word die naweek oor grootste deel van die Wes-Kaap verwag, met ’n sterk kans op reën Sondag in die Oos-Kaap.
Die Suid-Afrikaanse Weerdiens het ook ’n waarskuwing uitgereik oor ’n uiters hoë brandgevaar Saterdag in Beaufort-Wes en die munisipale distrik van die Hantam en die Karoo Hoogland in die Noord-Kaap. ’n Sterk noordwestewind van tot 40 km/h word vir Beaufort-Wes voorspel.
Studente met sambrele stap oor Victoriastraat in Stellenbosch in die reën. Reën word die naweek oor groot dele van die Wes- en Oos-Kaap verwag. Foto: Jaco Marais
In die Wes-Kaap is daar Saterdag tot ’n 60%-kans op reënbuie in dele van die Overberg-distrik en Suid-Kaap, met ’n 30%-kans teen die middag oor grootste deel van die Suidwes-Kaap. Maksimum temperature van 25 °C en laer word oor die grootste deel van die provinsie verwag.
In Hermanus, Grabouw, Kaap Agulhas, Riversdal en Plettenbergbaai is daar ’n 60%-kans op reënbuie.
Vir Kaapstad, die Paarl, Malmesbury, Worcester, Ceres George, Mosselbaai en Oudtshoorn word ’n 30%-kans op reënbuie die middag voorspel.
In Kaapstad en George word ’n suidwestewind van tot 20 km/h verwag.
Op Beaufort-Wes is daar ook ’n 30%-kans op reën en donderweer.
In die Oos-Kaap word koel, bewolkte weer verwag en daar is ’n 30%-kans op reën in die westelikste dele.
Vir Port Elizabeth en Uitenhage word ’n 30%-kans vir reën vir die middag voorspel en ’n 60%-kans vir buie op Joubertina.
Teen Sondag is daar ’n 30%-kans op reënbuie oor die grootste gedeelte van die Wes-Kaap en koel weer van 20 °C en laer word verwag.
Vir Kaapstad word ’n maksimum van 18 °C voorspel en ’n suidoostewind van tot 20 km/h. Vir George word ’n maksimum van 19 °C voorspel en ’n suidwestewind van tot 20 km/h.
In die Oos-Kaap word koel weer met maksimum temperature van net bo 20 °C verwag met ’n 60%-kans op reënbuie oor die grootste deel van die provinsie.
In Port Elizabeth word ’n maksimum van 20 °C verwag en ’n suidwestewind van tot 40 km/h.
Vir Oos-Londen word ’n suidwestewind van tot 40 km/h voorspel en ’n windsterkte van 30 km/h vir Uitenhage, Port Alfred, Port St. Johns, Makhanda (Grahamstad) en Bhisho.
Meer oor: Suid-Afrikaanse Weerdiens (Sanw) | Wes-Kaap | Oos-Kaap | Die Weer In Jou Streek | Reën | Weervoorspelling
Reën die naweek vir Kaap voorspel